Diari Oficial de la Generalitat Valenciana


Sumari del DOGV 8543, del 08-05-2019 (2019/3522)

Notificació de la sentència dictada en el procediment ordinari número 307/2015.
-------------------------------------------------------------------------------

### Dades del document

Número de DOGV
:   8543

Data del DOGV
:   08-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3522


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment ordinari número 307/2015. [2019/3522]  
Demandant: BBVA, SA.  
Procurador: Gonzalo Sancho Gaspar.  
Demandat: Fernando Bermudo Oterino.  
En el present procediment ordinari seguit a instàncies de BBVA, SA contra Fernando Bermudo Oterino, s'ha dictat sentència el tenor literal de la qual és el següent:  
  
«Sentència número 144/2018  
Massamagrell, 16 d'octubre de 2018  
Carola Soria Piquer, magistrada jutgessa del Jutjat de Primera Instància i Instrucció número 1 de Massamagrell i el seu partit, he vist les presents actuacions de judici ordinari seguides en aquest jutjat amb el número 307/2015, a instàncies de l'entitat Banco Bilbao Vizcaya Argentaria, SA, representada pel procurador dels tribunals Gonzalo Sancho Gaspar i defensada pel lletrat Francisco Engo Mompo, contra Fernando Bermudo Oterino, en situació legal de rebel·lia, en virtut dels següents,  
  
  
Antecedents de fet  
Primer. Que l'esmentada representació de la part actora va presentar demanda sobre reclamació de quantitat, arreglada a les prescripcions legals en què, prèvia al·legació dels fets i fonaments de dret que estimava aplicables, suplicava que es dictara sentència per la qual es condemnava el demandat al pagament de la quantitat de 24.306,11 euros, més els interessos legals corresponents des del tancament de compte el tres de febrer de dos mil quinze i costes del procés. Fundava la seua acció en el contracte de préstec personal de data quinze d'abril de dos mil tretze, atorgat amb l'entitat actora, sent objecte del préstec la quantia de 23.964,19 euros, a 10 anys, amb 120 quotes fixes de 290,63 euros, a satisfer mensualment des del quinze d'abril de dos mil tretze fins al quinze d'abril de dos mil vint-i-tres, amb un tipus d'interés nominal del 7,99 % anual i interessos de demora del 29 %. Al·legava que el prestatari ha incomplit reiteradament les seues obligacions de pagament de les quotes, donant per vençut el préstec, i procedint-se al tancament del compte, que presentava a data tres de febrer de dos mil quinze un saldo deutor de 24.786,17 euros, que exclòs l'import corresponent als interessos de demora suposa un total de 24.306,11 euros.  
Segon. Que, admesa a tràmit la demanda i disposada la citació del demandat perquè compareguera en el termini i en la forma escaient i la contestara, no ho va verificar, per la qual cosa va ser declarat en rebel·lia mitjançant diligència d'ordenació de data 11 de gener de 2018.  
Tercer. Que convocades les parts a l'audiència prèvia, va comparéixer l'actora, afirmant-se i ratificant-se en la seua demanda, manifestant l'import total del deute, després del pagament pel demandat de 3.482,00 euros, i sol·licitant com a prova documental consistent a tindre per reproduïts els documents aportats, sol·licitant que es dictara sentència de conformitat amb el que es disposa en l'article 429.8 de la Llei d'enjudiciament civil.  
Quart. Que en la tramitació d'aquestes actuacions s'han observat les prescripcions legals.  
Dispositiva  
Estime la demanda interposada a instàncies de l'entitat Banco Bilbao Vizcaya Argentaria, SA, representada pel procurador dels tribunals Gonzalo Sancho Gaspar, contra Fernando Bermudo Oterino, en situació legal de rebel·lia, i en conseqüència, el condemne a abonar a l'actora la quantia de 20.824,11 euros, més els interessos legals corresponents des de la data d'interposició de la demanda, amb imposició de les costes del judici a la part demandada.  
Contra la present resolució es pot interposar recurs d'apel·lació en el termini de 20 dies des de la seua notificació, del qual coneixerà, si escau, l'Audiència Provincial de València.  
Així, aquesta és la meua sentència, jutjant definitivament en primera instància, que pronuncie, mane i signe.»  
  
Publicació. L'anterior sentència ha sigut llegida i publicada el dia de la seua data per la jutgessa que la subscriu mentre celebrava audiència pública; en done fe.  
I atés que aquest demandat, Fernando Bermudo Oterino, es troba en parador ignorat, s'expedeix el present edicte a fi que li servisca de notificació de forma deguda.  
  
Massamagrell, 4 d'abril de 2019.- La lletrada de l'Administració de justícia: María Sofia Parrilla Galdón.